OzLabs/hebrew-wiki-articles huggingface dataset:
מר וגברת סמית' (סרט, 1941)

מר וגברת סמית (באנגלית: Mr. and Mrs. Smith) הוא סרט קומדיה רומנטית אמריקאי משנת 1941' בבימויו של אלפרד היצ'קוק עם קרול לומברד וג'ורג' מונטגומרי בתפקידים הראשיים.

זאת הקומדיה הרומנטית היחידה אותה ביים היצ'קוק בארצות הברית, והיא עוקבת אחר זוג צעיר שמגלה לאחר שלוש שנים כי מבחינה חוקית הם אינם נשואים.

זהו הסרט האחרון של קרול לומברד שיצא לאקרנים עוד בחייה. הסרט הבא, "להיות או לא להיות", יצא לאקרנים חודשיים לאחר מותה בתאונת מטוס.

==תקציר העלילה==
אן (קרול לומברד) ודייוויד (ג'ורג' מונטגומרי) סמית', גרים בניו יורק. הם נשואים שלוש שנים ודייוויד הוא עורך דין מצליח ביחד עם שותפו ג'ף (ג'ין ריימונד). הם מקניטים אחד את השנייה מדי פעם. יום אחד שואלת אן את דייוויד אם היה יכול לחזור שלוש שנים האם היה מתחתן איתה הוא עונה לה בכנות שלא, כי זה יפגע בחופש שלו, תשובה שמכעיסה אותה.

יום אחד מגיע אליו למשרד פקיד רשמי ומודיע לו כי הייתה טעות ברישיון הנישואים שלהם וכי מבחינת החוק הם אינם נשואים וצריכים להינשא מחדש. דייוויד מקבל זאת בצחוק אך אינו יודע שהפקיד הזה מכיר את אן ולאחר שהיה אצלו הוא הגיע לדירת אן והודיע זאת לאן ואימה.

דייוויד לוקח את אן בערב למסעדה בה סעדו לפני נישואיהם והיא בטוחה שיגיד לה שעליהם להינשא אך דייוויד לא מזכיר לה את זה. בחזרה לדירתם היא מתפרצת עליו וזורקת אותו מהדירה. לאחר מכן היא משנה את שמה לשם נעוריה - קראוסהיימר.

ג'ף רוצה לפייס ביניהם אך מתאהב באן. לוקח אותה לפארק שעשועים שם הם נתקעים על גלגל ענק בגשם. הם חוזרים רטובים לדירתו של ג'ף הרוצה לממש את אהבתם אבל אן משקה אותו בכמה כוסות אלכוהול ומצליחה להשתחרר משם.

דייוויד עוקב אחרי אן כמו בלש. הוא רואה שהיא נכנסת לחנות גדולה לבגדי נשים, נכנס לשם ומתחיל להתווכח אתה. למנהל שמוזעק למקום הוא אומר שזו אשתו והמנהל מפטר אותה כי הצהירה בקבוצה לעבודה שאינה נשואה למרות שהיא אומרת לו כעת שבאמת אינה נשואה...

ג'ף נוסע עם אן והוריו ללייק פלאסיד. הם מקבלים בקתה מרוחקת שמגיעים לשם במזחלת. להפתעתם הם מוצאים את דייוויד ליד הביתן "מתעלף" בשלג.

אן מטפלת בו במסירות וג'ף מתרשם שהיא עדיין קשורה אליו. כשהיא מגלה שהוא מתחלה מתחיל ריב גדול. הוריו של ג'ף מבקשים לבטל את הקשר ביניהם. הם עוזבים את הבקתה ביחד עם ג'ף ובמקום נשארים אן ודייוויד. דייוויד מרכיב לאן מחלקיים וכאשר היא מנסה לעמוד הוא תומך בה וזה מסתיים בנשיקה.

==השפעה==
הפילוסוף סטנלי קאבל משייך את הסרט לתת הז'אנר הקולנועי שהוא מכנה "קומדיית הנישואים מחדש" בספרו Pursuits of Happiness: The Hollywood Comedy of Remarriage משנת 1981.

==קישורים חיצוניים==
*

*[https://www.youtube.com/watch?v=OC_PTfjRJik קדימון למר וגברת סמית'], באתר יוטיוב
*[http://www.tcm.turner.com/tcmdb/title/1693/Mr-and-Mrs-Smith/ מר וגברת סמית'], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1941
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי קומדיה רומנטית
קטגוריה:סרטי אלפרד היצ'קוק
שיווה איאדוראי

שיווה איאדוראי (באנגלית: Ayyadurai Shiva; נולד בשם וואליאפה איאדוראי שיווה, באנגלית: Vellayappa Ayyadurai Shiva,<ref name="mittech"></ref> נולד ב-2 בדצמבר 1963) הוא מדען, מהנדס, פוליטיקאי, ויזם, הודי-אמריקאי, שנודע כתומך של מספר תאוריות קונספירציה.

שני דו"חות של איאדוראי משכו תשומת לב ציבורית: הראשון הטיל דופי בתנאי העבודה בסוכנות המדעית הגדולה בהודו; השני הטיל ספק בבטיחות לציבור, בצריכה של פולי סויה שעברו הנדסה גנטית.

במהלך מגפת הקורונה, התפרסם בתור מי שהעז להטיל ספק בנרטיב המרכזי שבו תמכה התקשורת ותאגידים רפואיים, הוא קרא לפטר את ראש ה-NIAID, אנתוני פאוצ'י, וטען שהוא שותף למה שנקרא "המדינה העמוקה".

איאדוראי בעל ארבעה תארים מ MIT (המכון הטכנולוגי של מסצ'וסטס), כולל דוקטורט בהנדסת ביוטכנולוגיה, וקיבל מענקים של תוכנית פולברייט היוקרתית.<ref></ref>

הוא זכה ב 3.4% מהקולות בתור מועמד עצמאי בשנת 2018 בבחירות לסנאט במסצ'וסטס, ובבחירות לסנאט של 2020 רץ כמועמד של המפלגה הרפובליקנית במסצ'וסטס.

== ספרים ==
* 
* 

== קישורים חיצוניים ==

* 

* [http://inventorofemail.com/Shiva-Ayyadurai.asp Ayyadurai תגובת Techdirt]
* [https://www.techdirt.com/articles/20190518/23370542236/laying-out-all-evidence-shiva-ayyadurai-did-not-invent-email.shtml Techdirt 's תגובה Ayyadurai]

== הערות שוליים ==

קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:מהגרים מהודו לארצות הברית
קטגוריה:מדענים אמריקאים
קטגוריה:פוליטיקאים אמריקאים
קטגוריה:יזמים אמריקאים
קטגוריה:מהנדסים אמריקאים
קטגוריה:סופרים אמריקאים
קטגוריה:ממציאים אמריקאים
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1963
רינה רייספלד

רינה (רנטה) רייספלד (נולדה ב-1930) היא פרופסורית ישראלית לכימיה ולאנרגיה סולארית במכון לכימיה של האוניברסיטה העברית בירושלים, בה פעלה עד פרישתה ב-1998 ואף אחריה. רייספלד היא מחזיקת הקתדרה על שם הנריק ברמן. היא פרסמה במהלך השנים 532 מאמרים מדעיים, שצוטטו מעל 30,000 פעמים.

== ביוגרפיה ==
רינה (רנטה, פולנית: Renata) רייספלד נולדה בפולין .<ref></ref> היא עלתה לישראל בשנת 1950, וסיימה לימודי תואר שלישי באוניברסיטה העברית בירושלים סמוך ל-1960. בעלה הוא לזר אליעזר רייזפלד ולהם שני ילדים.

רייספלד יצאה להשתלמות בתר-דוקטורית באוניברסיטת אורגון בארצות הברית, וחזרה לישראל למשרת מרצה במחלקה לכימיה. רייספלד ניהלה קבוצת מחקר והנחתה 28 תלמידי מסטר ודוקטורט. נושאי המחקר של הקבוצה כללו:
* סול-גל.<ref name=":0"></ref> וספקטרוסקופיה של חומרי צבע בזכוכיות סול ג'ל<ref></ref>
* העברת אנרגיה על ידי תהודה פלאורוסצנטית.<ref name=":0" />
* ספקטרוסקופיה של עפרות נדירות בזכוכית.<ref></ref><ref></ref>
* חשמל פוטו-וולטאי.<ref name=":1"></ref>
* ננו-חלקיקים.<ref></ref>
* מרכזי שמש לומיסצנטיים.<ref name=":1" />

ב־4 ביולי 1976 הייתה רייספלד בין 102 בני הערובה שהצילו כוחות ישראליים בשדה התעופה של אנטבה, אוגנדה. שבוע לפני כן היא הייתה נוסעת על סיפונה של טיסת אייר פראנס 139 מתל אביב דרך אתונה לפריס שנחטפה על ידי טרוריסטים פלסטינים וגרמנים. רייספלד שיתפה את חוויותיה בראיונות תקשורתיים מיד עם שובה לישראל<ref></ref> וכן לרגל 40 שנה לאירוע.

בשנת 2007 יסדה רייספלד את חברת "GreenSun Energy Ltd" ופעלה בה כמדענית ראשית עד 2010.<ref></ref>
רייזפלד מקבלת את מדליית הזהב של אוניברסיטת ורוצלב שבפולין ביוני 2011. אליעזר רייספלד שני משמאל.

== ספרים ==
<div class="mw-content-ltr">
* R. Reisfeld and C.K. Jorgensen, Lasers and Excited States of Rare Earths, Springer-Verlag, Berlin Heidelberg, New York City 1977
* M.Gaft, R. Reisfeld and G. Panczer, Luminiscence Spectroscopy of Minerals and Materials, Springer-Verlag, 2005
* M.Gaft, R. Reisfeld and G. Panczer, Modern Luminiscence Spectroscopy of Minerals and Materials, Springer Mineralogy, 2016
</div>

==קישורים חיצוניים==

* [https://www.youtube.com/watch?v=7VuQnfvjJe4 ראיון רדיו של ר 'רייספלד עם מיכאל מירו 18.10.2014 בנושא המחקר שלה לניצול אנרגיה סולארית]

== הערות שוליים ==

קטגוריה:כימאיות ישראליות
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:ישראליות ילידות פולין
קטגוריה:ישראלים ילידי פולין
קטגוריה:עולות בשנות ה-1950
קטגוריה:עולים בשנות ה-1950
קטגוריה:מדענים ישראלים
קטגוריה:ישראליות שנולדו ב-1930
קטגוריה:ישראלים שנולדו ב-1930
הנני קילוואט

הנני קילוואט (באנגלית : Henney Kilowatt ) היא מכונית משפחתית קטנה, חשמלית, אשר הורכבה על ידי יצרנית מארזי הרכב Henney Motor Company בשיתוף פעולה של National Union Electric Corp קונגלומרט הכולל את "רדיו אמרסון" ("Emerson Radio" ) ברישיון יצרנית הרכב הצרפתית רנו, אשר הורכבה בין השנים 1960–1959 ב-ארצות הברית.

"הנני קילוואט" התבסס על השלדה וגוף ה"דופין" שיוצרו בצרפת על ידי רנו. חיצונית, דגם ה-"הנני קילוואט" היה זהה לדגם ה-דופין הצרפתי. לוח מחוונים, מערכת ההיגוי וכל עיצוב הפנים נלקחו מה"דופין" .

את הסוללות לדגם ייצרה חברת "National Union Electric Corp" עבור חברת Exide Battery Corp. מנכ"ל "Exide Battery Corp", מוריסון מק'מולן ג'וניור, השתתף גם בפיתוח דגם ה-"הנני קילוואט".

"הנני קילוואט" הוא דגם המכונית החשמלית הראשונה לייצור המוני בעולם.

==הנני קילוואט==

* בראש פרויקט "הנני קילוואט" עמד "C. Russell Feldmann" 
* הורכבו ב-ארצות הברית 100 יחידות מתוכם נמכרו 47 יחידות. לקהל הרחב נמכרו 15 יחידות.
* 4 דלתות
* 5 נוסעים
* מנוע חשמלי
* סוג הנעה : הנעה אחורית
* מנוע אחורי
* טווח טעינה : 40 מייל (64.37 ק"מ), לדגם שכלל 2 סוללות חשמליות במתח 18 וולט כל סוללה, 60-65 מייל (96.5-104.6 ק"מ), לדגם שכלל 6 סוללות חשמליות במתח 12 וולט כל סוללה
* מחיר היחידה עמד על 3,600 דולר (שנת 1959, ארצות הברית).
===דגמים===
* דגם "הנני קילוואט" שכלל 2 סוללות חשמליות במתח 18 וולט כל סוללה, סך הכל 36 וולט
* דגם "הנני קילוואט" שכלל 6 סוללות חשמליות במתח 12 וולט כל סוללה, סך הכל 72 וולט

== תמונות ==
<gallery mode="packed" heights="180">
קובץ:1959 Henney Kilowatt (3445701507).jpg | "הנני קילוואט", שנת 1959
קובץ:1959RenaultDauphineHenney-rear.jpg | "הנני קילוואט", שנת 1959
קובץ:1959RenaultDauphineHenney-interior.jpg | "הנני קילוואט" - מבט לתא הנהג ו-לוח מחוונים
</gallery>

==ראו גם==
* דופין
* אלפא רומיאו דופין

==קישורים חיצוניים==

* 
* 
* 

==הערות שוליים==

קטגוריה:מכוניות משפחתיות
קטגוריה:מכוניות מנוע אחורי
קטגוריה:רכב חשמלי מונע מצבר
קטגוריה:דגמי מכוניות שהושקו ב-1959
קטגוריה:מכוניות אמריקאיות
קטגוריה:מכוניות צרפתיות
השר המקשר בין הממשלה לכנסת

השר המקשר בין הממשלה לכנסת הוא תפקיד שר בממשלת ישראל. התפקיד ניתן לעיתים לשר העומד בראש משרד ממשלתי או לסגן שר, ופעמים אחרות ניתן לשר בלי תיק. במסגרת תפקידו, השר המקשר עונה בכנסת לשאילתות שהופנו לשרים, כאשר אלה אינם עונים לשאילתות אלה בעצמם, כמו בעת שהייה שלהם מחוץ לישראל, עקב מחלה או התפטרות. בנוסף, משיב השר המקשר על הצעות אי-אמון והצעות לסדר היום ומציג הצעות חוק מטעם הממשלה.

== רשימת השרים ==
{| class="wikitable"
!ממשלה
!שם
!תמונה
!סיעה
!תחילת כהונה
!סיום כהונה
!תפקיד
!ראש הממשלה
|-
|הממשלה ה-28
|חיים רמון
|70x70 פיקסלים
|ישראל אחת, העבודה-מימד
|6 ביולי 1999
|7 במרץ 2001
|השר לענייני ירושלים
|אהוד ברק
|-
|הממשלה ה-29
|דני נוה
הליכוד
|7 במרץ 2001
|18 בפברואר 2002
|שר בלי תיק
| rowspan="3" |אריאל שרון
|-
| rowspan="2" |הממשלה ה-30
|גדעון עזרא
הליכוד
| 4 ביולי 2004
|6 בספטמבר 2004
| שר התיירות
|-
|מאיר שטרית
הליכוד, קדימה
|6 בספטמבר 2004
|4 במאי 2006
|שר התחבורה
|-
| rowspan="2" |הממשלה ה-31
|יעקב אדרי
קדימה
|4 במאי 2006
|4 ביולי 2007
|שר בלי תיק
| rowspan="2" |אהוד אולמרט
|-
|רוחמה אברהם
קדימה
|4 ביולי 2007
|31 במרץ 2009
|שרה בלי תיק
|-
|הממשלה ה-32
|גלעד ארדן
הליכוד
|31 במרץ 2009
|18 במרץ 2013
|שר להגנת הסביבה
| rowspan="4" |בנימין נתניהו
|-
|הממשלה ה-33
|אופיר אקוניס
הליכוד
|18 במרץ 2013
|2 בספטמבר 2015
|סגן שר במשרד ראש הממשלה
|-
|הממשלה ה-34
|יריב לוין
הליכוד
|14 במאי 2015
|17 במאי 2020
|שר התיירות
|-
|הממשלה ה-35
|דודי אמסלם
הליכוד
|17 במאי 2020
|13 ביוני 2021
|שר הדיגיטל הלאומי
|-
| rowspan="2" |הממשלה ה-36
| rowspan="2" |זאב אלקין
| rowspan="2" |83x83px
| rowspan="2" |תקווה חדשה
| rowspan="2" |13 ביוני 2021
| rowspan="2" |29 בדצמבר 2022
| rowspan="2" |שר הבינוי והשיכון, שר ירושלים ומורשת
|נפתלי בנט
|-
|יאיר לפיד
|-
| rowspan="2" |הממשלה ה-37
|יואב קיש
|85x85 פיקסלים
|הליכוד
|29 בדצמבר 2022
|26 במרץ 2023
|שר החינוך
| rowspan="2" |בנימין נתניהו
|-
|דודי אמסלם
הליכוד
|28 במרץ 2023
|מכהן
|השר לשיתוף פעולה אזורי, שר במשרד המשפטים
|}

==הערות שוליים==

*
סמטת אליסקאמפס

סמטת אליסקאמפס (בצרפתית: L'Allée des Alyscamps או Les Alyscamps) הם צמד ציורים של הצייר ההולנדי וינסנט ואן גוך משנת 1888. ואן גוך צייר את היצירה בארל שבצרפת. ביצירה מתואר נקרופוליס מרומא העתיקה באליסקאמפס בעת עונת השלכת. ואן גוך יצר צמד נוסף של ציורים דומים הקרויים "נשירת עלי סתיו". בנוסף, חברו של ואן גוך, פול גוגן, יצר גרסה דומה לסמטת אליסקאמפס.

==אודות היצירה==
לאחר חודשים רבים של התכתבות בין ואן גוך לגוגן, האחרון הגיע לארל באוקטובר 1888. השניים החליטו ליצור תמונות נוף לא טבעיות. סמטת אליסקאמפס הפכה להיות העבודה הראשונה של ואן גוך בשיתוף הפעולה עם גוגן.

ואן גוך וגוגן ביקרו בנקרופוליס הרומי "Les Alyscamps" שנבנה על ידי הרומאים מחוץ לחומות העיר. במרוצת הזמן, נבנו מפעלים ובניינים באזור, כך שרק השביל המוביל לקפלה נותר. השביל נודע בכינויו "שביל האוהבים". באחד מהציורים (F568) ואן גוך צייר זוג אוהבים כדי להמחיש את מהות המקום. שני הציירים יצרו מספר יצירות והשוו אותן ביניהם.

===מכירת פומבית===
בנובמבר 2003 אחד מהציורים נמכר תמורת 11.67 מיליון דולר במכירה פומבית בניו יורק חרף הערכות שווי של בין 12 ל-18 מיליון דולר. הציור השני נמכר במאי 2015 תמורת 66.3 מיליון דולר, מה שהפך אותו לאחד מהציורים הכי היקרים שנמכרו אי פעם.

===ציוריו של גוגן===
ציוריו של גוגן נעשו באותו יום של יצירותיו של ואן גוך. גוגן בחר לצייר את האזור מזווית אחרת.
<gallery widths="200" heights="200" perrow="2">
קובץ:Paul Gauguin 085.jpg|האליסקאמפס, 1888, מוזיאון ד'אורסה, פריז
קובץ:Lane at Alchamps, Arles 1888 Paul Gauguin.jpg|סמטת האליסקאמפס, 1888, מוזיאון האמנות, טוקיו, יפן
</gallery> 
==קישורים חיצוניים==

קטגוריה:וינסנט ואן גוך: ציורים
קטגוריה:ציור פוסט-אימפרסיוניסטי
יחסי פרגוואי–פרו

יחסי פרגוואי–פרו הם היחסים הדיפלומטיים שבין הרפובליקה של פרגוואי לבין הרפובליקה של פרו.

== היסטוריה ==
בין הרפובליקה של פרו לבין הרפובליקה של פרגוואי מתקיימים יחסים דיפלומטיים מלאים. היחסים שבין פרגוואי לפרו כוננו לראשונה ב-2 במאי 1858, כשלושים וחמש שנה לאחר עצמאותן של מדינות אמריקה הלטינית. שתי המדינות הן חברות מלאות בארגון מדינות אמריקה, איחוד מדינות דרום אמריקה והאומות המאוחדות.

שתי המדינות מנהלות יחסים דיפלומטיים ענפים ובשנת 2008 ציינו 150 שנים ליחסיהן.

== נציגויות דיפלומטיות ==
* פרו מיוצגת בפרגוואי בדרג השגרירות באמצעות שגרירות רשמית שהיא מחזיקה באסונסיון, בירת המדינה. פרו מיוצגת בפרגוואי גם בדרג הקונסולרי באמצעות קונסוליה רשמית שהיא מחזיקה בעיר סיודד דל אסטה.
* פרגוואי מיוצגת בפרו בדרג השגרירות באמצעות שגרירות רשמית שהיא מחזיקה בלימה, בירת המדינה.

<gallery mode="packed" heights="210">
File:EmbPY Lima.jpg|חזות מבנה השגרירות הפרגוואית בלימה, בירת פרו.
</gallery>

== קישורים חיצוניים ==

* [https://web.archive.org/web/20120217191651/http://www.mre.gov.py/paginas/representaciones/Embajadas.asp?CodRepresentacion=50&tipo=1 שגרירות פרגוואי בפרו (ארכיון)]
* [https://web.archive.org/web/20120224021152/http://www.embperu.com.py/ שגרירות פרו בפרגוואי (ארכיון)]
* [https://web.archive.org/web/20110526164246/http://www.rree.gob.pe/portal/Pbilateral.nsf/PaisTipo/8810014A9C32866D05256BF800743100?OpenDocument RELACIONES BILATERALES], אתר משרד החוץ של פרו

== הערות שוליים ==
איך שאתה רוצה

"איך שאתה רוצה" הוא אלבומה השלישי של להקת הרוק הישראלית, הפיל הכחול. האלבום יצא לאור בחודש מרץ 2018. את האלבום הוציאה הלהקה לאחר שגייסה את הכסף ליצירתו והפקתו בפרויקט [https://headstart.co.il/project/42152 הדסטארט], בנובמבר 2017. בתוך 3 ימים הגיע הגיוס ל-125% תמיכה. 

שם האלבום "איך שאתה רוצה" נבחר כאשר אל מנהל השיווק של הלהקה פנה אדם שביקש לתמוך בתשורה של "שם האלבום החדש לבחירתך" בסך 32,420 שקלים, אך לא רצה לבחור את שם האלבום מאחר שכלל לא הכיר את הלהקה ורק רצה לתמוך במוזיקה, לכן ענה "תקרא לו איך שאתה רוצה". כאשר מנהל השיווק עדכן את לירון אטיה, סולן הפיל הכחול, על כך שנאמר לו לבחור שם איך שאתה רוצה, החליט לירון אטיה שזה יהיה שם האלבום החדש.

האלבום שוחרר 4 חודשים לאחר הצלחת גיוס ההמונים, במרץ 2018.

== רשימת השירים ==

== סינגלים מתוך האלבום ==
*
*

== קישורים חיצוניים ==

*

==הערות שוליים==
 

קטגוריה:אלבומים בעברית
קטגוריה:אלבומי רוק ישראליים
עמית סלונים

עמית סלונים (נולד ב-16 בספטמבר 1983) הוא עיתונאי ישראלי, מבקר המוזיקה והתרבות של מדור התרבות באתר "וואלה! NEWS" ועורך באתר. בעברו שימש כאחד ממייסדי אתר האינטרנט "mako" מבית שידורי קשת, וכעורך הספורט ומנהל עמוד הפייסבוק של האתר.

== ביוגרפיה ==
סלונים נולד בתל אביב, בנם של איש העסקים אורי סלונים ובתיה סלונים (לבית אלעזר), ונכדו של לוחם האצ"ל נחום סלונים. הוא למד בבית הספר התיכון אליאנס והמשיך ללימודי תואר ראשון בכתיבה יוצרת בחוג לספרות של אוניברסיטת תל אביב לצד לימודי סוציולוגיה ואנתרופולוגיה. בשנת 1999 החל לכתוב למדור הספורט של אתר האינטרנט זולה, ובהמשך הפך לעורך המדור.

במקביל לשירותו הצבאי ביחידת 8200, החל לפרסם טור שבועי במסגרת תוכניית המשחקים של קבוצת הכדורסל מכבי תל אביב. הטור "מחשבות משער 8" הפך למזוהה עם סלונים, והוא המשיך לפרסם אותו במשך יותר מעשור.

במקביל ללימודיו החל סלונים לעבוד באתר האינטרנט של שידורי קשת, והיה חלק מצוות ההקמה של אתר mako. סלונים החל את תפקידו באתר שעלה לאוויר ב-2008 כעורך ערוץ הספורט. בהמשך קודם לתפקיד עורך עמוד הבית ועורך עמוד הדעות. במקביל לתפקידי העריכה שלו באתר, הפך סלונים למבקר המוזיקה והתרבות של האתר, ובין השאר היה שליח mako להופעת האיחוד של מונטי פייתון בלונדון ביולי 2014.

בשנת 2015 עזב את mako והצטרף לאתר וואלה! NEWS כעורך עמוד הבית ומדור הדעות באתר, על תקופה זו התבקש לתת עדות במסגרת חקירת ראש הממשלה בנימין נתניהו בנושא תיק 4000. במקביל לתפקידיו הרשמיים, פרסם כתבות נרחבות בנושאי תרבות שונים. בשנת 2017 מונה למבקר ההופעות של מדור התרבות באתר, כאשר בהמשך התמנה גם למבקר טלוויזיה במדור.

בנובמבר 2018, עם פרסום תחקיר של "המקור" על מעורבות אתר וואלה בתיק 4000, נבחר סלונים לפרסם כתבת תגובה בשם האתר. בין השאר כתב כי העיתונאים שהופיעו בתחקיר הם "אנשי חדשות מצוינים. עיתונאים אידאולוגיים, ישרים ואמינים". בהמשך הוסיף:

== משפחה וחיים אישיים ==
סלונים גר בתל אביב בשכונת רמת אביב ג עם זוגתו ושתי בנותיו.

סלונים הוא מצאצאיו של רבי שניאור זלמן מלאדי, "בעל התניא" מייסד חסידות חב"ד, ובנו ממשיכו רבי דובער שניאורי 'הרבי האמצעי', אביה של אם היישוב החבד"י בחברון הרבנית מנוחה רחל סלונים. סבו, נחום סלונים, היה בן דודו של נשיא מדינת ישראל העשירי, ראובן ריבלין. עורך הדין ונשיא וראייטי העולמי אורי סלונים הוא בן דוד של אביו.

==קישורים חיצוניים==
* [https://news.walla.co.il/writer/907 מאמרים מאת עמית סלונים], באתר וואלה! NEWS

קטגוריה:עיתונאים ישראלים
קטגוריה:משפחת סלונים
קטגוריה:תל אביב-יפו: אישים
קטגוריה:טבעונים ישראלים
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:מבקרי מוזיקה ישראלים
קטגוריה:עורכים ישראלים
קטגוריה:סגל קשת
קטגוריה:סגל וואלה!
קטגוריה:ישראלים שנולדו ב-1983
צוריאל רפאל

צוריאל רפאל (נולד ב-1952) הוא דיפלומט ישראלי, שכיהן כשגריר באל סלוודור ובבליז.

== חייו ==
נולד בלוס אנג'לס, שבקליפורניה בשנת 1952, ועלה לישראל עם משפחתו בשנת 1971. סיים לימודי תואר ראשון במדעי המדינה באוניברסיטת תל אביב בשנת 1976, ולאחר מכן שירת בצה"ל.

== קריירה ==
בנובמבר 1981 החל רפאל לעבוד במשרד החוץ בירושלים. שנתיים לאחר מכן, בשנת 1983, הוא היה חלק מהמשלחת הישראלית לאו"ם. לאחר מכן הועלה לשגרירות ישראל בוושינגטון הבירה. ביולי 1990 נקרא רפאל לשמש כקונסול לענייני ציבור של הקונסוליה הכללית של ישראל בדרום מערב ארצות הברית, שבסיסה בלוס אנג'לס, ובהמשך שימש כסגן הקונסול.

בין השנים 1998–2002 כיהן רפאל כסגן ראש המשימה בשגרירות ישראל במדריד. הוא חזר לירושלים בשנת 2002 ועבד כמנהל מרכז המידע הישראלי, במשרד החוץ. האחריות העיקרית שלו כללה הכנה, עריכה והפצה של מאמרי מדיניות מידע.

== החזרתו לישראל ==
בשנת 2006 מונה רפאל לשגריר ישראל באל סלוודור ולשגריר ישראל שאינו תושב בבליז. ב־12 במרץ 2007 נמצא רפאל מחוץ לשגרירות כשהוא עירום, שיכור וידיו קשורות. המשטרה הצליחה לקבוע את זהותו רק לאחר שהוציאה כדור גומי שהיה בפיו. לאחר פרסום הפרשה הוחזר רפאל לישראל בטענת "התנהגות דיפלומטית שאינה הולמת".

ביולי 2007 מונה מתניה כהן כמחליפו בשגרירות.

==הערות שוליים==

קטגוריה:שגרירי ישראל באל סלוודור
קטגוריה:שגרירים בבליז
קטגוריה:בוגרי אוניברסיטת תל אביב
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:ישראלים שנולדו ב-1952
מט'פר שאה, סולטאן מלאקה

הסולטאן מֻטְ'פָר שָאָה אִיבְּן אֵל-מָרְהוּם סוּלְטָאן מוּחָמָד שָאָה (נפטר ב-1459) היה סולטאן מלאקה החמישי. הוא שלט בסולטנות בין השנים 1445–1459. השם הקודם שלו היה רג'א קאסים וידוע גם בשם סולטאן וודפונה במסמך הסיני שנכתב באותה תקופה ההיסטוריה של מינג בסין.

== שלטונו ==
רג'א קאסים, בנם של מוחמד שאה וטון ווטי, עלה לשלטון בסולטנות מלאקה לאחר מותו של אחיו למחצה, אבו שהיד שאה. דודו, טון עלי היה מנהיג טמילי בעל השפעה שלקח חלק בקשר לחיסולו של הסולטאן הקודם ותמך בהעלאת אחיינו לכס השלטון. אחרי שהומלך כסולטאן מלאקה, רג'א קאסים שינה את שמו למט'פר שאה. כסולטאן, הורה לקציניו לפעול לפי המסורת שהנהיג אביו המנוח. כמו כן, במהלך שלטונו התחתן עם בתו של ראש הממשלה שלו, ונולד לו בן בשם רג'א עבדאללה.

בתקופתו, הפכה מלאקה לכוח טריטוריאלי ומסחרי והפכה למקור הפצה של האסלאם בארכיפלג האינדונזי. זמן קצר לאחר שעלה לשלטון סירב להעביר את התשלום המקובל ליריבתה המרכזית של מלאקה בחצי האי המלאי, ממלכת איוטהאיה, וכוחותיו הצליחו להדוף שתי משלחות עונש, אחת יבשתית ב-1446 והשנייה ימית ב-1456. לאחר הדיפת ההתקפות רכש את סלנגור מצפון-מערב למלאקה כדי להופכה למקור מזון ובמטרה להשתלט על חלקים אסטרטגיים בחוף סומטרה מצידו השני של המיצר.

מט'פר שאה נפטר בשנת 1459 ונקבר במלאקה.

=== ראשי הממשלה בתקופתו ===
לאחר שהבנדהארה סרי ווק רג'א ה-1 מת, מינה מט'פר שאה אדם בשם טון פרפטי, בנו של זה שנפטר, והעניק לו את השם סרי מלאקה ווק קינג ה-2. עם זאת, הוא התאבד לאחר שחשב שהסולטאן לא מרוצה ממנו. הוא הותיר אחריו בת, טון קודו ושני בנים, האחד טון פראק והשני טון פרפטי פוטי. בהתאם למסורת, טון פראק עתיד היה להתמנות לבנדהארה, אולם הסולטאן החליט למנות את דודו, טון עלי, כהכרת תודה על כך שסייע לו לעלות לשלטון, והתחתן עם טון קודו. בינתיים, הוא שלח את טון פראק לשמש כמפקד צבאי במטרה למנוע כל סערה פוליטית.

בשנת 1456 החליט מלך סיאם לנסות ולתקוף את מלאקה בפעם השנייה דרך הים. כשנודע לממשלת מלאקה על התוכנית, הוחלט להכין את הצי ולתקוף קודם לכן בבאטו פהט. את הכוחות הנהיג טון פראק שהסתייע בטון המזה. הקרב שנערך בין הצדדים הפך לקרב הראשון של מלאקה, שההחזיקה ביתרונות של כישורים וידע. בסיום הקרב נאלצו הסיאמים לשוב על עקבותיהם. הניצחון בקרב שידר עוצמה חדשה מצידה של מלאקה בדרכה להרחיב את השפעתה בארכיפלג המלאי וגרם לחיזוק יציבות השלטון במלאקה.

הניצחון הביא לעלייה בכוחו הפוליטי של טון פראק, דבר שגרם למתיחות בינו לבין טון עלי. כשראה שהשנאה בין שני המנהיגים הדומיננטיים עלולה להביא לאי-אמון בקרב תושבי מלאקה, החליט מט'פר שאה לפייס את טון עלי, שהיה אלמן, והסכים לפרוש בתנאי שיתאפשר לו להתחתן עם טון קודו, שהייתה אחת מנשותיו של הסולטאן. עד מהרה טון עלי וטון פראק השלימו והחלו לשתף פעולה ביניהם. טון עלי גם תמך במינויו של טון פראק לבנדהארה החדש של מלאקה, ולאחר שמונה החל למלא תפקיד חשוב בתולדות הסולטנות.

== קישורים חיצוניים ==
*מערכת, [https://www.britannica.com/place/sultanate-of-Malacca#ref98882 Sultanate of Malacca], אנציקלופדיה בריטניקה

== הערות שוליים ==

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:נפטרים ב-1459
תהילים י"ז

תהילים י"ז הוא המזמור השבעה עשר בספר תהילים. המזמור חתום בידי דוד, המבקש בו שה' יבחן את נאמנותו, ויביס את הרשעים הרודפים אותו.

==מבנה המזמור ותוכנו==
המזמור נחלק לשלושה חלקים וחתימה:
# החלק הראשון (פסוקים א-ה) הוא מעין פתיחה: המשורר פונה לה' ומבקש שהוא ישמע לתפילתו ויביט לצדקתו.
# בחלק שני (פסוקים ו-יב) הוא ממקד את הבקשה, ומבקש מה' שיושיע אותו מפני הרשעים שסובבים אותו.
# בחלק שלישי (פסוקים יג-יד) מתגברת הפנייה לה' בבקשה שיכריע את האויב.
# חתימת המזמור (פסוק טו) מסיימת בתפילה. המילה "צדק" מופיעה בפסוק הראשון ובפסוק האחרון, מהווה מסגרת למזמור.

== המזמור בתרבות==
=== ביהדות ===
* הפרק נאמר בבית הקברות כחלק מתפילות האזכרה.
* פסוק ח' נאמר כחלק מקריאת שמע על המיטה
* פסוק ב' שובץ (באופן לא רצוף) במשלש בקדושתא ליום שני של ראש השנה לפי נוסח האשכנזים (אשכנז וספרד) (מאת רבי שמעון בן יצחק): מְדַבֵּר בִּצְדָקָה חוֹנֵן וּמִתְרַצֶּה, מַחֲסֶה וּמִסְתּוֹר לְדוֹרְשֶׁיךָ הִמָּצֵא, מֵתַח דִּינְךָ אִם בִּיצוּרִים תְּמַצֵּה, מִלְּפָנֶיךָ מִשְׁפָּטִי יֵצֵא: עֵרֶךְ תְּקִיעָתֵנוּ שְׁעֵה בְּבֵרוּרִים, עַרְבֵּב קַטֵּגוֹר וְאַמֵּץ סַנֵּגוֹרִים, עֲקֶרֶת בַּיִת וַחֲצוּבַת צוּרִים, עֵינֶיךָ תֶּחֱזֶינָה מֵישָׁרִים:

==קישורים חיצוניים==

*[https://www.929.org.il/page/584 מאמרים בנושא מזמור י"ז בתהילים], באתר 929 - תנ"ך ביחד

יז
מסימו פריקולו

אלסנדרו ואנטי (באיטלקית: Alessandro Vanetti; נולד ב-30 בנובמבר 1992), ידוע בשם הבמה מסימו פריקולו (Massimo Pericolo), הוא ראפר איטלקי.

== ביוגרפיה ==
מסימו פריקולו נולד בגלראטה שבאיטליה. נחשף למוזיקת היפ הופ בגיל 10, תוך שהושפע מסרטו של הראפר אמינם, "8 מייל".<ref></ref> במהלך גיל ההתבגרות, שיתף פעולה עם כמה מחבריו, תוך שיצרו אלבום דמו הכולל בתוכו שבעה שירים, אך הם לא יצאו מעולם.

ואנטי גדל בעיר קטניה שבאיטליה, שם התגורר עם אימו. בגיל 17 עבר להתגורר בברביה.<ref></ref>

בשנת 2019 הוציא פריקולו את אלבום הבכורה שלו, Scialla semper. האלבום כלל בתוכו את הסינגלים "" ו-"Sabbie d'Oro", שזכו להצלחה רבה, תוך שהגיעו למיליוני צפיות ביוטיוב ועשרות מיליוני השמעות בספוטיפיי. האלבום עצמו זכה לשבחים רבים ממבקרי המוזיקה ודורג על ידי מגזין רולינג סטון כאחד מ-20 האלבומים האיטלקיים הטובים ביותר משנת 2019.<ref></ref><ref></ref>

בשנת 2020 הוציא יחד עם הזמר מחמוד את השיר "Moonlight popolare".<ref></ref>

== דיסקוגרפיה ==
=== אלבומי אולפן ===
* 2019: Scialla semper
*2020: Solo tutto

== קישורים חיצוניים ==

== הערות שוליים ==

קטגוריה:ראפרים איטלקים
קטגוריה:איטלקים שנולדו ב-1992
שירה העליון

שירה העליון (נולדה ב-16 בינואר 1980) היא כדורסלנית עבר ישראלית, עוזרת מאמן נבחרת ישראל בכדורסל נשים.

== קורות חיים ==

העליון החלה לשחק בקבוצת הילדות של בני יהודה, תחת המאמן אלי רבי, בהיותה תלמידה בבית הספר גיבורי ישראל. שיחקה במשך חמש עונות בליגת העל בכדורסל נשים, ובלטה במיוחד בקבוצת הפועל תל אביב בה העמידה ממוצע של 11.3 נקודות למשחק בעונת 2006/07.<ref></ref>

את קריירת האימון החלה העליון דווקא בקבוצת הגברים של הפועל תל אביב, אשר הייתה אז בליגה הארצית, טרם פירוקה והתמזגותה עם קבוצת האוהדים הפועל אוסישקין. בכך הפכה העליון לאשה הראשונה לאמן קבוצת גברים בוגרת, תוך שהיא ממשיכה לשחק בליגת העל בכדורסל נשים. בשנת 2010/11 פרשה העליון ממשחק פעיל ועברה לראשונה לאימון קבוצת נשים. בעונה זו אימנה את הפועל ראשון לציון, עולה טרייה מהליגה הלאומית וסיימה איתה את העונה במקום ה-5.<ref></ref> העליון המשיכה באימון הקבוצה עד לעונת 2015/16 בה עברה לאמן את אחת הקבוצות המובילות בליגה, מכבי רמת חן/בליך, אותה אימנה במשך חמש עונות למעט חופשת לידה של כחצי שנה. במהלך תקופה זו הוליכה העליון את הקבוצה פעמיים למקום הראשון בליגה הסדירה (אך ללא זכייה באליפות הנקבעת בפלייאוף) ולזכייה בגביע המדינה בכדורסל לנשים בעונת 2016/17 לראשונה מאז עונת 2008/09.<ref></ref> נוסף על הקריירה כמאמנת קבוצות שימשה העליון כמאמנת נבחרת העתודה לנשים, וכעוזרת מאמן נבחרת ישראל בכדורסל נשים, אלי רבי.<ref></ref> לאחר משבר הקורונה, מונתה העליון למאמנת של אליצור רמלה, מהקבוצות המובילות בכדורסל הנשים בישראל וזוכת גביע המדינה והאליפות בעונה הקודמת.

העליון הובילה את אליצור רמלה לזכייה בשתי אליפויות מדינה והעפלה לרבע גמר היורוקאפ, ועזבה את הקבוצה בתום עונת 2022/2023, לאחר שזכתה באליפות שנייה ברציפות.

== פעילות נוספת ==
לבד מפעילותה המקצוענית כשחקנית ומאמנת, הקימה העליון פרויקט המכונה S-H Project. הפרויקט פועל כמסגרת משלימה לאימון קבוצתי של שחקניות כדורסל נשים, בדגש על ישראליות צעירות.<ref></ref> בנוסף העליון היא עורכת דין מוסמכת לענייני מקרקעין וירושה.

== קישורים חיצוניים ==
* 

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:מאמני כדורסל ישראלים
קטגוריה:מאמנות כדורסל ישראליות
קטגוריה:מאמני הפועל תל אביב בכדורסל
קטגוריה:עורכות דין ישראליות
קטגוריה:עורכי דין ישראלים
קטגוריה:כדורסלניות הפועל תל אביב
קטגוריה:ישראליות שנולדו ב-1980
קטגוריה:ישראלים שנולדו ב-1980
גיא לביא

גיא לביא (נולד ב-27 בפברואר 1992) הוא כדורסלן ישראלי, המשחק בעמדת הרכז בקבוצת בהפועל רמת-גן גבעתיים מהליגה הלאומית בכדורסל.

== ביוגרפיה ==
לביא גדל והתחנך ברעננה. הוא החל לשחק כדורסל בכיתה א' בבית ספר שקד בעיר, המשיך לשחק בקבוצות השונות של מחלקת הנוער במועדון הכדורסל עירוני רעננה. ברוב הקריירה שלו כשחקן בוגר שיחק במועדון בו גדל ובו הוא משחק כקפטן בעונת 2019/2020. במקביל לקריירת הכדורסל הוא לומד לתואר ראשון בחינוך וחברה עם התמחות בספורט בקריה האקדמית אונו.

==קריירה==
===בקבוצות הילדים והנוער===
לאורך השנים שלו במועדון מכבי רעננה, שיחק בכל הקבוצות מגיל הילדים ועד קבצות הנוער. בין השאר, הגיעה הקבוצה בה שיחק למקום השני בלאומית ילדים לאחר הפסד בגמר למכבי ראשון לציון. בתיכון למד במגמת הכדורסל של מטרו-ווסט ברעננה עמה זכה כקפטן הקבוצה בעונת 2008/2009 במקום הראשון בגמר אליפות התיכונים לתלמידים עד כיתה י"א, הנבחרת זכתה בהמשך אותה שנה במקום השביעי באליפות העולם לתיכונים שנערכה באיסטנבול.
 שנה לאחר מכן שהוא בכיתה י"ב הגיע התיכון לגמר שני רצוף, הפעם הפסידו לנבחרת התיכון הריאלי חיפה. בכיתה י"ב החל לשחק גם בקבוצה הבוגרת במקביל למשחקיו בקבוצת הנוער ונבחרת התיכון.

===בקבוצות הבוגרים===
בכיתה י"א חתם חוזה לשש שנים בקבוצת בני השרון מליגת העל בכדורסל. בעונת 2009/2010 החל לשחק כשחקן ספסל בקבוצת הבוגרים של בני השרון (איחוד של קבוצות הבוגרים של הערים רעננה והרצליה). בתום העונה הסדירה, הקבוצה הפסידה למכבי תל אביב בשלב רבע הגמר בסדרה של חמישה משחקים. הפסד נוסף למכבי תל אביב נרשם באותה שנה במעמד גמר גביע המדינה בכדורסל. בעונה שלאחר מכן הושאל להפועל לב השרון ואליצור רמלה מהליגה הלאומית בכדורסל. עונת הפריצה שלו בבוגרים הייתה שנה לאחר מכן כשחזר לבני השרון הרצליה בעונת 2011/2012 ושיחק בממוצע כ־19 דקות למשחק וקלע 4.6 נקודות. לביא המשיך לשחק במועדון ששינה את שמו לבני הרצליה עוד שנתיים נוספות עד שבעונות 2014/2015 עבור לשחק בהפועל עפולה. בעונת 2015/206 חזר לשחק בעירוני רעננה, שם תחת המאמן ברק פלג שיחק במשך שלוש עונות רצופות. בשנה הראשונה 2015/2016 הקבוצה הגיעה עד לחצי הגמר והפסידה לקריית אתא. בשנה השנייה סיימה הקבוצה את הליגה במקום הראשון והפסידה בשלב רבע הגמר למכבי הוד השרון. בשנתו השלישית סיימה הקבוצה את הליגה במקום החמישי ובפלייאוף הודחה על ידי מכבי עירוני רחובות בחצי הגמר בתום שלושה משחקים. בעונות 2018/2019, אחרי שלוש שנים ברעננה חתם לביא במכבי חיפה שם שיחק חצי עונה שבסופה עבר לשחק באליצור נתניה. בעונת 2019/2020 חזר שוב לשחק בשורות עירוני רעננה שם משמש כקפטן הקבוצה. בענות 2020/21 עבר לשחק בהפועל רמת-גן גבעתיים.

===בנבחרות הלאומיות===
שיחק ברציפות בכל נבחרות ישראל הצעירות מגיל קדטים שם שימש כקפטן דרך נבחרת הנוער ועד נבחרת העתודה. ב-2012, תחת הדרכתו של שרון דרוקר, סיימה הנבחרת את אליפות אירופה דרג ב' שנערכה בסופיה במקום השלישי שהקנה לה את החזרה לדרג א'.

== קישורים חיצוניים ==

* [http://ibasketball.co.il/league/4039/player/1843793 פרופיל השחקן] , באתר איגוד הכדורסל בישראל
* [https://safsal.co.il/?players=גיא-לביא פרופיל השחקן], באתר ספסל

==הערות שוליים==

קטגוריה:בוגרי תיכון מור מטרו-ווסט רעננה
קטגוריה:כדורסלנים ישראלים
קטגוריה:כדורסלני מכבי רעננה
קטגוריה:כדורסלני הפועל לב השרון
קטגוריה:כדורסלני אליצור רמלה
קטגוריה:כדורסלני בני הרצליה
קטגוריה:כדורסלני בני השרון
קטגוריה:כדורסלני אליצור מכבי נתניה
קטגוריה:כדורסלני הפועל עפולה
קטגוריה:כדורסלני מכבי חיפה
קטגוריה:כדורסלני הפועל רמת גן
קטגוריה:רעננה: כדורסלנים
קטגוריה:ישראלים שנולדו ב-1992
ריקי גושן

ריקי גושן (נולדה ב-26 ביולי 1958) היא עיתונאית, מבקרת וחוקרת ספרות וסופרת לילדים ולמבוגרים.

== ביוגרפיה ==
ריקי גושן נולדה בנהריה להורים ניצולי שואה. כשהייתה בת שנתיים נפטר אביה.

כבר כילדה התחילה לכתוב סיפורים.

למדה באוניברסיטת חיפה ספרות השוואתית ופילוסופיה. עבודת ה - .M.A שלה עוסקת ביוצר ותהליכי יצירה בספרות.

משנת 1981 ובמשך שלוש שנים כתבה טור אישי בשם "נדודי שינה" בעיתון חיפה "כלבו". באותה תקופה הוציאה לאור את ספר הילדים הראשון שלה "אתם לא מכירים אותי בכלל", שעוסק בימי ילדותה ובמחשבות על אביה שאיננו עוד.

משנת 1985 ערכה שלושה מדורים ילדים לעיתונים המקומיים של רשת ידיעות אחרונות ופרסמה סיפורי ילדים ומבוגרים בעיתונים ומגזינים שונים.

באמצע שנות שהתשעים הוציאה לאור כמה ספרי ציטטות וערכה את המגזין של "אלביט".

כתבה בעיתון "מקור ראשון" כתבות וביקורת ספרים וסרטים.

בשנת 2002 יצא לאור בחסות מפעל הפיס, לקסיקון ייחודי במינו של דימויים "דימויים מהספרים". סקרה ספרים בתוכנית "חדש על המדף" רשת א.

גושן מעבירה הרצאות בנושאי ספרות ויצירה וכן סדנאות בכתיבה יצירתית.

מתגוררת בקריית חיים ואם יחידנית לשתי בנות.

== ספרי הפרוזה שלה ==
אתם לא מכירים אותי בכלל - הוצאת אני, סיפורי ילדים, חיפה 1983

לחשוב על מה שאין - הוצאת ירון גולן, סיפורי ילדים, תל אביב 1993

כמעט אהבה - הוצאת חלום, חיפה, 1996

== ספריה כמוציאה לאור ==
כה אמר ניטשה - הוצאת חלום, לק אמרות, קריית חיים, 1995

תמונתו של אוסקר ויילד - הוצאת חלום, לק אימרות, קריית חיים, 1995

עיין ערך עדר - הוצאת חלום, לקט אמרות, קריית חיים, 1996

שלום, כיתה. - הוצאת חלום, לקט אימרות, קריית חיים, 1996

זה ייגמר בגירושין - הוצאת קילר (בשיתוף יורם מארק רייך) סיפורים של אנשים גרושים ואנשי מקצוע, קריית חיים, 1997

שלך באהבה - הוצאת קילר, לקט אימרות, קריית חיים, 1997

מיטב הציטטות סופרים - הוצאת קילר, לקט אמרות, קריית חיים, 1997

דימויים מהספרים - הוצאת אחיאסף, נתניה, 2002

== קישורים חיצוניים ==

* 
* 
* [http://www.ktav.co.il/book.asp?BookID=393 מועדון השיש]

קטגוריה:סופרות ישראליות
קטגוריה:סופרים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בוגרות תיכון קריית חיים
קטגוריה:בוגרי תיכון קריית חיים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1958
קטגוריה:ישראלים שנולדו ב-1958
שמואל און

שמואל און (נולד ב־1960) הוא מתמטיקאי וחוקר ביצועים ישראלי, פרופסור מן המניין ונושא הקתדרה על שם דרזנר בטכניון,<ref></ref> ידוע בתרומותיו לתכנות בשלמים ואופטימיזציה קומבינטורית לא ליניארית<ref name=book></ref>.

== השכלה ==
און עשה את לימודיו היסודיים בכדורי. הוא סיים תואר ראשון (בהצטיינות) בשנת 1980 בהנדסת חשמל בטכניון, ולאחר שירות חובה בחיל הים, סיים תואר שני בטכניון בשנת 1987.<ref name=cv></ref> את הדוקטורט בחקר ביצועים, עם מינורים במתמטיקה שימושית ומדעי המחשב, קיבל און מאוניברסיטת קורנל בשנת 1992.<ref></ref>

== קריירה ==
בשנת 1994 הצטרף און לפקולטה למדעי הנתונים וההחלטות של הטכניון, בה הוא פרופסור מן המניין ונושא הקתדרה על שם דרזנר. שימש כעורך Mathematics of Operations Research בין השנים 2010-2016<ref></ref> ועורך Discrete Optimization בין השנים 2004-2010.<ref name=cv/> און הנחה מספר סטודנטים ופוסט-דוקטורנטים שהמשיכו לקריירה אקדמית, ביניהם: Antoine Deza, Martin Koutecky, Nir Halman, Tal Raviv, Sharon Aviran.<ref></ref>

== מחקר ==
מחקריו של און עוסקים בתכנות בשלמים ואופטימיזציה קומבינטורית לא ליניארית. בפרט הוא פיתח תיאוריה אלגוריתמית של תכנות בשלמים ליניארי ולא ליניארי במימד משתנה באמצעות בסיסי גרייבר<ref name=book/>. עבודה זו יצרה את התיאוריה של תכנות בשלמים במבנה בלוקים<ref></ref> ואת התיאוריה הרחבה יותר של תכנות בשלמים דליל.<ref></ref> תיאוריות אלו פותחו הלאה על ידי מחברים נוספים, ויש להן יישומים במגוון תחומים. תרומות נוספות של און כוללות מסגרת עבודה המשתמשת בכיווני קשתות לפתרון בעיות אופטימיזציה קומבינטוריות קמורות מרובות קריטריונים ויישומיה,<ref></ref> משפט אוניברסליות המראה שכל בעיית תכנות בשלמים שקולה לבעיית טבלאות תלת־ממדיות דקיקות,<ref></ref> פתרון בעיית הסיבוכיות החישובית של סדרת הדרגות של היפרגרפים,<ref></ref> ויצירת התאוריה של תכנות ליניארי צבעוני.<ref></ref>

== פרסים והוקרה ==
* 2010, פרס INFORMS Computing Society Prize (ICS).<ref></ref>
* 2009, [https://math.ethz.ch/fim/activities/nachdiplom-lectures.html Nachdiplom Lecturer], המכון למחקר מתמטי של ETH בציריך.<ref name=eth></ref>

== ספרים ==
* Nonlinear discrete optimization: An algorithmic theory. Zurich Lectures in Advanced Mathematics. European Mathematical Society (EMS), Zürich, 2010.<ref name=book/>

== חיים אישיים ==
שמואל און נשוי לרות. יש להם שני ילדים, עמוס ונעמי, והם מתגוררים בחיפה.

== קישורים חיצוניים ==

* [https://ie.technion.ac.il/~onn/ שמואל און (אתר אישי)], טכניון
* [https://web.iem.technion.ac.il/site/academicstaff/shmuel-onn/ שמואל און], טכניון
* [https://www.msri.org/people/2349 סדרת הרצאות וידאו על אופטימיזציה דיסקרטית לא ליניארית ב- MSRI, ברקלי]

==הערות שוליים==

און, שמואל
קטגוריה:בוגרי בית הספר כדורי
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת קורנל
קטגוריה:סגל הטכניון: הנדסת תעשייה וניהול
און, שמואל
ליה ברקאי

ליה ברקאי (נולדה ב-5 באפריל 1999) היא כדורגלנית ישראלית, המשחקת כמגנה ימנית בקבוצת מ.כ רמת השרון ובנבחרת הנשים של ישראל.

== ביוגרפיה ==
ליה החלה לשחק בגיל 8 בקבוצת בנים של פרדס חנה, ובשנת 2010 עברה לשחק בקבוצת הילדות והנערות של מכבי כישרונות חדרה. בשנת 2014, בגיל 15, עברה עם משפחתה לגור בתל אביב והצטרפה לקבוצת הנערות של אס"א תל אביב.

בשנת 2015 התקבלה לאקדמיה לכדורגל בנות במכון וינגייט, ובמסגרתה שיחקה בליגה הראשונה לנשים עד לסוף עונת 2017. בשנה זו, התגייסה לצה"ל במעמד ספורטאית מצטיינת, שיחקה בקבוצת הבוגרות של אס"א תל אביב, ושירתה בבסיס השלישות הראשית ברמת גן.

בשנת 2018 הושאלה לזמן קצר לקבוצת מ.ס. קריית גת והשתתפה עם הקבוצה במוקדמות ליגת האלופות לנשים. עוד באותה שנה, התפרסמה בעקבות העובדה שצה"ל סירב לשחרר אותה משבוע שמירות, שבוע שבמהלכו אמורה הייתה לטוס עם הנבחרת למשחק נגד נבחרת ספרד במוקדמות אליפות אירופה. הדבר פורסם בתקשורת<ref></ref>, ובסופו של דבר, צה"ל שחרר אותה, אך במאוחר, וכתוצאה מכך, שובצה כשחקנית מחליפה.

בעונת 2018 - 2019 זכתה עם קבוצת אס"א תל אביב באליפות המדינה וגביע המדינה והשתתפה עם הקבוצה במוקדמות ליגת האלופות.

בעונת 2019 - 2020 עברה לשחק בקבוצת מ.כ. רמת השרון. העונה לא הגיעה לסיומה המתוכנן והופסקה לאחר 14 מחזורים בשל התפרצות נגיף הקורונה בישראל. ב-13 באפריל 2020 הוכרז על סיום הליגה והענקת האליפות לרמת השרון שצעדה במקום הראשון בהפרש של 5 נקודות מקבוצת מ.ס קריית גת שבמקום השני.
* עונת 2018 - 2019 - אליפות המדינה עם קבוצת אס"א תל אביב.
* עונת 2018 - 2019 - גביע המדינה עם קבוצת אס"א תל אביב.
* עונת 2019 - 2020 - אליפות המדינה עם קבוצת מ.כ. רמת השרון

== הופעות במפעלים בינלאומיים (נבחרות וקבוצות) ==
* 3 הופעות בנבחרת ישראל עד גיל 16.
* 9 הופעות בנבחרת ישראל עד גיל 17.
* 9 הופעות בנבחרת ישראל עד גיל 19 - כולן כקפטנית הנבחרת (בשנת 2018 עלתה במסגרת זו לשלב העילית של מוקדמות אליפות אירופה).
* 10 הופעות בנבחרת ישראל הבוגרת.
* 5 הופעות בליגת האלופות באירופה (3 הופעות עם מ.ס. קרית-גת ו-2 הופעות עם אס"א תל אביב).

== קישורים חיצוניים ==
* 
* [https://www.football.org.il/players/player/?player_id=120369 פרופיל ליה ברקאי באתר ההתאחדות לכדורגל]
* 

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מכבי כישרונות חדרה
קטגוריה:כדורגלניות מ.כ. רמת השרון
קטגוריה:כדורגלניות מ.ס. קריית גת
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:ישראליות שנולדו ב-1999
קטגוריה:ישראלים שנולדו ב-1999
רודריק לורן פטרי

רודריק לורן פטרי (באנגלית: Roderic Loraine Petre; 28 בנובמבר 1887 – 1971) היה גנרל בריטי, שפיקד על הדיוויזיה ה-12 במהלך המערכה על צרפת.

== ביוגרפיה ==
פטרי נולד ב-28 בנובמבר 1887, ובשנת 1905 התגייס ל. במהלך מלחמת העולם הראשונה הוא נשלח עם יחידתו לצרפת, ולחם שם בקרבות השונים. לאחר המלחמה הוא נותר בצבא, ומילא בו תפקידי פיקוד ומטה. בשנת 1932 הוא מונה למפקד הגדוד ה-2 ברגימנט דורסט, ובשנת 1935 מונה לקצין אג"ם של כוח ההגנה בסודאן. בשנת 1938 הא מונה למפקד בית הספר לקצינים בכירים, ופיקד עליו עד לפרוץ מלחמת העולם השנייה.

עם פרוץ המלחמה הוא מונה למפקד הדיוויזיה ה-12, ופיקד עליה במהלך המערכה על צרפת. לאחר הפינוי מדנקירק הוא מונה למפקד הדיוויזיה ה-48. בשנת 1941 הוא מונה למפקד אזור דרהם ונורת' ריידינג, ובשנת 1942 מונה למפקד מחוזי. בשנת 1944 פרש מהצבא, ובשנת 1971 מת בביתו.

== קישורים חיצוניים ==
* [http://www.generals.dk/general/Petre/Roderic_Loraine/Great_Britain.html רודריק לורן פטרי] באתר הגנרלים הבריטים במלחמת העולם השנייה

קטגוריה:גנרלים בריטים במלחמת העולם השנייה
קטגוריה:אנשי צבא בריטים במלחמת העולם הראשונה
קטגוריה:בריטים שנולדו ב-1887
קטגוריה:בריטים שנפטרו ב-1971
בראיין טיילור

בראיין דווייט טיילור (באנגלית: Brian Dwight Taylor; נולד ב-9 ביוני 1951) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. ממוצעיו הכוללים לאורך 10 עונותיו בשתי הליגות הם 13.1 נקודות, 4.1 אסיסטים, 2.7 ריבאונדים ו-2.1 חטיפות למשחק.

==קריירת משחק==
טיילור נולד וגדל בעיר פרת' אמבוי שבניו ג'רזי, ובין השנים 1969–1972 למד באוניברסיטת פרינסטון. בשתי עונותיו בקבוצת הכדורסל של האוניברסיטה הצטיין עם ממוצע של 24.3 נקודות למשחק, תחת המאמן חבר היכל התהילה של הכדורסל פיט קאריל.

===ב-ABA===
בדראפט ה-NBA{{כ}} 1972 נבחר טיילור בבחירה ה-23 על ידי סיאטל סופרסוניקס, אך הוא בחר לשחק בקבוצת ניו יורק נטס מליגת ה-ABA. בעונתו הראשונה בליגה קלע טיילור 15.3 נקודות בממוצע למשחק, ובסיומה זכה בפרס רוקי השנה של ה-ABA. בעונה העוקבת זכה עם הנטס באליפות הליגה, כאחד השחקנים הבולטים בקבוצה לצדם של ג'וליוס ארווינג, לארי קינון ובילי פולץ. בעונת 1974/1975 הוביל את כל שחקני הליגה עם ממוצע של 2.8 חטיפות למשחק, השתתף במשחק האולסטאר של ה-ABA ונבחר לחמישיית ההגנה של העונה, ובעונה שלאחריה הוביל את הליגה באחוזי קליעה לשלוש, עם 42.1%, ונבחר בשנית הן למשחק האולסטאר והן לחמישיית ההגנה. בסדרת הגמר של עונת 1976 גברו הנטס על דנוור נאגטס בתוצאה 4–2, ובכך זכו באליפות העונה האחרונה בתולדות ליגת ה-ABA. במשחק השישי והאחרון של הסדרה קלע טיילור 24 נקודות, וסייע לקבוצתו לחזור מפיגור של 14 נקודות ברבע האחרון לניצחון בתוצאה 112–106.

===ב-NBA===
בקיץ 1976 עבר יחד עם הנטס לליגת ה-NBA, אך לפני תחילת עונת נשלח לצד ג'ים איקינס ושתי בחירות דראפט עתידיות בטרייד לקנזס סיטי קינגס, תמורת נייט ארצ'יבלד. בעונתו היחידה עם הקינגס קלע שיא קריירה של 17.0 נקודות בממוצע למשחק.

לקראת עונת הועבר בטרייד לדנוור נאגטס, אותה אימן לארי בראון. באותה עונה קלע 11.6 נקודות למשחק, וסייע לנאגטס להעפיל לגמר האזור המערבי בפלייאוף.

בפברואר 1982 חתם על חוזה בקבוצת סן דייגו קליפרס, לקראת עונתה הראשונה בסן דייגו לאחר המעבר מבאפלו. בעונת , בה הוסיפה ליגת ה-NBA את קשת השלוש, הוביל טיילור את כל שחקני הליגה בזריקות ובקליעות לשלוש, עם 90 שלשות מתוך 239 ניסיונות זריקה. בעונה העוקבת הוביל את הליגה באחוזי קליעה לשלוש, עם 38.3%. בפברואר 1982 סבל טיילור מקרע בגיד אכילס, ונאלץ לפרוש ממשחק, בגיל 30 בלבד.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת פרינסטון
קטגוריה:בחירות דראפט של סיאטל סופרסוניקס
קטגוריה:כדורסלני ליגת ה-ABA
קטגוריה:כדורסלני ניו יורק נטס
קטגוריה:כדורסלני קנזס סיטי קינגס
קטגוריה:כדורסלני דנוור נאגטס
קטגוריה:כדורסלני סן דייגו קליפרס
קטגוריה:אמריקאים שנולדו ב-1951
ג'ון לי

ג'ון לי (באנגלית: Jon Lee; נולד ב־1960) הוא מתמטיקאי וחוקר ביצועים אמריקאי, פרופסור להנדסה באוניברסיטת מישיגן.<ref>[http://www.regents.umich.edu/meetings/10-11/2011-10-IV-1-4.pdf Summary of Personnel Actions], Regents of the University of Michigan, October 2011, retrieved 2012-02-25.</ref> הוא ידוע במחקריו באופטימיזציה דיסקרטית לא ליניארית ואופטימיזציה קומבינטורית.<ref name="dossier">[http://www.regents.umich.edu/meetings/09-11/2011-09-IV-1-12.pdf Faculty appointment dossier] at Univ. of Michigan, September 2011, retrieved 2012-02-25.</ref>

== ביוגרפיה ==
לי סיים את לימודיו בתיכון Stuyvesant בשנת 1977. הוא סיים את לימודי התואר הראשון בשנת 1981 ואת הדוקטורט בהנחיתו של רוברט בלנד בשנת 1986, שניהם באוניברסיטת קורנל. <ref></ref> לי לימד באוניברסיטת ייל משנת 1985 ועד 1993, אז עבר למחלקה למתמטיקה באוניברסיטת קנטאקי. משנת 2000 עד 2011 עבד במרכז המחקר תומאס ג'יי ווטסון של יבמ, ולאחר מכן שב לאקדמיה באוניברסיטת מישיגן.<ref name="dossier">[http://www.regents.umich.edu/meetings/09-11/2011-09-IV-1-12.pdf Faculty appointment dossier] at Univ. of Michigan, September 2011, retrieved 2012-02-25.</ref> משנת 2010 עד 2012, לי היה יו"ר האגודה לאופטימיזציה של INFORMS . <ref>[http://connect.informs.org/optimizationsociety/aboutios/officers INFORMS Optimization Society, Officers], INFORMS, retrieved 2018-01-26.</ref> בשנת 2018 מונה לי לעורך הראשי של כתב העת Mathematical Programming, Series A.<ref>[https://www.springer.com/mathematics/journal/10107?detailsPage=editorialBoard Mathematical Programming (Springer).]</ref>

== ספרים ==
לי הוא המחבר של "קורס ראשון באופטימיזציה קומבינטורית" (הוצאת אוניברסיטת קיימברידג', 2004) ושל "קורס ראשון באופטימיזציה ליניארית" (Reex Press, 2013).

== פרסים והוקרה ==
בשנת 2010, לי ושותפיו זכו בפרס ה- ICS של אגודת המחשוב של INFORMS על עבודתם בה הראו כי ניתן להציג בעיות החלטה קומבינטוריות רבות כמערכות של משוואות פולינומיות במשתנים מורכבים ואז להוכיח שלא קיים להן פתרון אפשרי באמצעות יישום ה-Nullstellensatz של Hilbert ומגוון רחב של טכניקות חישוב.

בשנת 2013 נבחר לי כעמית של INFORMS.<ref>[https://www.informs.org/Recognizing-Excellence/Fellows/INFORMS-Fellows-Class-of-2013 INFORMS Fellows Class of 2013], INFORMS, retrieved 2018-01-25.</ref>

== קישורים חיצוניים ==

* [https://sites.google.com/site/jonleewebpage/ דף אינטרנט] באתרי גוגל
* [https://web.archive.org/web/20120223044734/http://ioe.engin.umich.edu/people/fac/jonxlee.php דף האינטרנט הרשמי של אוניברסיטת מישיגן]

==הערות שוליים==

קטגוריה:סגל אוניברסיטת מישיגן
קטגוריה:סגל אוניברסיטת ייל
קטגוריה:בעלי תואר דוקטור מאוניברסיטת קורנל
קטגוריה:מתמטיקאים אמריקאים
קטגוריה:אמריקאים שנולדו ב-1960
נאב

נבראג' סינג גוראיה (באנגלית: Navraj Singh Goraya; נולד ב-3 בנובמבר 1989), ידוע בשם הבמה נאב (מעוצב כ-NAV או כ-ΠΔV), הוא ראפר, זמר, פזמונאי ומפיק מוזיקלי קנדי.

== קריירה מוזיקלית ==
בספטמבר 2015 הוציא נאב את אחד משיריו הראשונים לחשבון הסאונדקלאוד שלו, "Take Me Simple". השיר צבר למעלה מעשרה מיליון השמעות בסאונדקלאוד והיווה כחלק משמעותי מפריצתו של הראפר. בינואר 2016 הוציא את השיר "Myself", שהפך במהרה ללהיטו הגדול ביותר של נאב, תוך שזכה במעמד פלטינה מטעם איגוד תעשיית ההקלטות האמריקאי.<ref name=":0"></ref>

בפברואר 2017, לאחר שחתם נאב בחברות התקליטים XO וריפבליק רקורדס, הוציא נאב את הבכורה המסחרית שלו, מיקסטייפ הנושא את שם הבמה שלו.<ref></ref> המיקסטייפ כלל את הסינגל "Some Way", בו אירח נאב את הזמר דה ויקנד, שזכה במעמד פלטינה באמריקה ובקנדה.<ref></ref> האלבום עצמו זכה לשבחים רבים ממבקרי המוזיקה ולמעמד "אלבום זהב" מטעם איגוד תעשיית ההקלטות הקנדי.<ref></ref>

ב-18 במאי 2018 הוציא נאב את אלבום הבכורה שלו, "Reckless".<ref></ref> האלבום כולל הופעות אורח של הראפרים טראוויס סקוט, ליל עוזי ורט וגאנה. האלבום כלל בין היתר את השיר "Wanted You" באירוח ליל עוזי ורט, שהפך לשירו הראשון של נאב שהגיע למצעד הבילבורד הוט 100, תוך שהגיע למקום ה-64. האלבום עצמו דורג בשיאו במקום השמיני במצעד הבילבורד 200 וזכה במעמד זהב בארצות הברית ובקנדה.<ref name=":0" />

ב-22 במרץ 2019 הוציא את אלבום האולפן השני שלו, "Bad Habits".<ref></ref> האלבום הגיע למקום הראשון במצעד הבילבורד 200, ובכך הפך לאלבומו הראשון של נאב אשר הגיע למעמד זה.<ref></ref> כמו כן, בשנת 2020 זכה האלבום במעמד "אלבום זהב" מטעם איגוד תעשיית ההקלטות האמריקאי.<ref></ref>

ב-8 במאי 2020 הוציא את אלבום האולפן השלישי שלו, "Good Intentions".<ref></ref> האלבום הגיע למקום הראשון במצעד הבילבורד 200 וזכה לביקורות מעורבות ממבקרי המוזיקה.<ref></ref><ref></ref><ref></ref>

== דיסקוגרפיה ==
=== אלבומי אולפן ===
* 2018: Reckless
* 2019: Bad Habits
* 2020: Good Intentions
* 2022: Demons Protected by Angels

=== מיקסטייפים ===
* 2016: The Introduction
* 2017: Nav
* 2017: Perfect Timing (עם מטרו בומין)
* 2018: 1 Night (עם גוואפ טרנטינו)
* 2020: Brown Boy 2

=== מיני-אלבומים ===
* 2019: Brown Boy

== קישורים חיצוניים ==

* 

== הערות שוליים ==

קטגוריה:ראפרים קנדים
קטגוריה:זמרים קנדים
קטגוריה:פזמונאים קנדים
קטגוריה:מפיקים מוזיקליים קנדים
קטגוריה:אמני ריפבליק רקורדס
קטגוריה:קנדים שנולדו ב-1989
צרות טובות (שיר)

צרות טובות הוא פזמון שכתבה שמרית אור, הלחין שלום חנוך וביצעה להקת השלושרים. השיר יצא לאור בשנת 1969 באלבום היחיד של ההרכב, השלושרים.

==רקע==
שלום חנוך פנה אל שמרית אור וביקש שתכתוב מילים ללחן שיצר. השיר בוצע על ידי להקת "השלושרים", שחבריה היו בני אמדורסקי, חנן יובל ושלום חנוך. יובל היה הסולן בשיר, וחבריו ללהקה ביצעו את קולות הרקע. מישה סגל עיבד את השיר (ואת האלבום כולו).

הדובר בשיר מתאר רומן שקיים עם שתי אחיות תאומות, אשר לא ידעו האחת על הרומן שמנהלת אחותה.

בשנת 2004 נכלל השיר באלבום של חנוך "יציאה", שתיעד את מסע הופעותיו שהחל בשנת 2002 עם המוזיקאי משה לוי.

==השיר בספרי תווים==

* השלושרים, עמ' 22, הוצאת אסנת, 1969. 

* מיכאל תפוח (עורך), שלום חנוך, עמ' 20, הוצאת כנרת, 1980. 

==קישורים חיצוניים==

* 
* יוסי חרסונסקי [https://yosmusic.com/שלום-חנוך-השלושרים-צרות-טובות/ עיון ביקורת], באתר יוסי מיוסיק.
* [https://www.gavisho.com/צרות-טובות צרות טובות], באתר האינטרנט של עופר גביש

* [https://www.nli.org.il/he/items/NNL_MUSIC_AL990047193830205171/NLI לדף השיר] באתר הספרייה הלאומית

==הערות שוליים==

קטגוריה:שירי 1969
קטגוריה:שירים בעברית
קטגוריה:שירי השלושרים
קטגוריה:שירים שנכתבו על ידי שמרית אור
קטגוריה:שירים שהולחנו על ידי שלום חנוך
ג'ון בורמן

ערך זה עוסק בבמאי הקולנוע. עבור שחקן הקריקט, ראה ג'ון בורמן (שחקן קריקט).

סר ג'ון בורמן (באנגלית John Boorman, נולד ב-18 בינואר 1933) הוא במאי קולנוע בריטי. הוא ביים 22 סרטים והיה מועמד לפרס האוסקר לבמאי הטוב ביותר על הסרטים גברים במלכודת ותקווה ותהילה.

==ביוגרפיה==

== פילמוגרפיה נבחרת ==
*גברים במלכודת (1972)
*זארדוז (1974)
* אקסקליבר (1981)
* יער האזמרגד (1985)
* תקווה ותהילה (1987)
* איפה שהלב (1990)
* הבריחה מרנגון (1995)
* הגנרל (1998)
* החייט מפנמה (2001)
* האמת העירומה (2004)
*Queen and Country (2014)

== קישורים חיצוניים==

* 

קטגוריה:במאי קולנוע בריטים
קטגוריה:בריטים שנולדו ב-1933
אדמונד אוסבורן

אדמונד ארצ'יבלד אוסבורן CB DSO (באנגלית: Edmund Osborne; 1885–1969) היה קצין של הצבא הבריטי, שפיקד על הקורפוס ה-2 במלחמת העולם השנייה.

== ביוגרפיה ==
אוסבורן נכנס לאקדמיה הצבאית המלכותית בווליץ' והוסמך כלוטננט משנה בחיל ההנדסה המלכותי, הצבא הבריטי, בשנת 1904.<ref name="lh">[http://www.kcl.ac.uk/lhcma/locreg/OSBORNE.shtml Liddell Hart Centre for Military Archives]</ref> הוא שירת במלחמת העולם הראשונה ולאחר מכן למד במכללה לפיקוד ומטה, קמברלי בשנים 1921–1922, ובהמשך הפך למפקד בית הספר למקצועות הקשר בשנת 1926.

לאחר מכן הוא שירת כקצין האג"ם של הדיוויזיה ה-3 בשנת 1930. לאחר מכן הוא מונה למפקד חטיבת הרגלים ה-157 (חיל הרגלים הקל היילנד) בשנת 1933, ומפקד חטיבת קהיר במצרים בשנת 1934.

הוא שירת במלחמת העולם השנייה, תחילה כמפקד הדיוויזיה ה-44 (מחוזות הבית), עימה לחם במהלך המערכה על צרפת, ולאחר מכן כמפקד הקורפוס ה-2 משנת 1940 עד שפרש מהצבא הבריטי בשנת 1941.<ref name="lh">[http://www.kcl.ac.uk/lhcma/locreg/OSBORNE.shtml Liddell Hart Centre for Military Archives]</ref>

== הערות שוליים ==

קטגוריה:בוגרי האקדמיה הצבאית המלכותית בווליץ'
קטגוריה:מעוטרי אות השירות המצוין
קטגוריה:מסדר האמבט: עמיתים
קטגוריה:אנשי צבא בריטים במלחמת העולם הראשונה
קטגוריה:גנרלים בריטים במלחמת העולם השנייה
קטגוריה:בריטים שנולדו ב-1885
קטגוריה:בריטים שנפטרו ב-1969